作者:無名氏
標題:六州
內容:寰宇定，四海奉文思。書軌混，梯航湊，共戴昌期。稽古典、方詠京坻。耕籍豐民稼，敦本農時。陳羽衛、日月旌旗。袞冕次壇壝。帷宮宿設，梐枑相差。穆清端拱，星畢照罘罳。良宵永，為民廣洽，龐褫奏、行漏昭庭燎，鐃吹鼓曾颸。百神擁衛鬥東移。明發儼皇儀。手攬洪縻。豐年萬億與千斯。德澤遍華夷。迴旋輅、天臨雙闕，四方在宥，永保鴻基。